Środa Wielkopolska

Środa Wielkopolska (kuni 1968. aastani Środa; saksa Schroda) on linn Poolas Suur-Poola vojevoodkonnas, Środa Wielkopolska maakonna ja Środa Wielkopolska valla halduskeskus. Środa Wielkopolska asub Poznańi kesklinnast umbes 31 km kagus.

Asulat on esmamainitud 1228. aastal, linnaõigused sai tõenäoliselt 1261. aastal.Historia Środa Wielkopolska 15. ja 16. sajandil oli Środa Wielkopolska kaubanduse ja käsitöö keskus, üks suuremaid linnu Suur-Poolas. Teise Poola jagamise tulemusel läks linn 1793. aastal Preisi kuningriigi võimu alla. Lühiajaliselt oli linn aastatel 1807–1815 Varssavi hertsogiriigi koosseisus. Raudteeühenduse sai Środa Wielkopolska 1876. aastal, 19. sajandi lõpus hakkas linnas arenema tööstus. Tagasi Poolale läks Środa Wielkopolska 1919. aastal.Środa Wielkopolska Encyklopedia PWN. Vaadatud 10. jaanuaril 2025

Galerii

Viited

Kategooria:Suur-Poola vojevoodkonna linnad